लेकिन इसी दौर से जुड़ा एक बेहद दिलचस्प क़िस्सा है. जब नमक हराम की शुरुआत हुई थी तो राजेश खन्ना सुपर स्टार थे और अमिताभ एक फ्लॉप एक्टर. राजेश खन्ना के पास शूटिंग के लिए डेट्स नहीं थी जबकि अमिताभ के पास वक्त ही वक्त था. इसीलिए अमिताभ के हिस्से की ज़्यादातर शूटिंग पहले निपटा ली गई. फिल्म के रशेज़ जब डिस्ट्रीब्यूटर्स के एक ग्रुप को दिखाए गए तो उस समय फिल्म में अमिताभ बहुत ज़्यादा दिख रहे थे और राजेश खन्ना बहुत कम. डिस्ट्रीब्यूटर्स को लगा कि फिल्म के हीरो अमिताभ बच्चन हैं और राजेश खन्ना गेस्ट अपीयरेंस कर रहे हैं. वो फ्लॉप एक्टर अमिताभ की फिल्म को खरीदने में हिचक रहे थे.